તામિલનાડુની વર્તમાન રાજકીય સ્થિતિનો લાભ કે ગેરલાભ લેવાના પ્રયાસ ભાજપ દ્વારા થઈ રહ્યા હોવાના તર્કનો સાવ ઇનકાર થઈ શકે તેમ નથી, પરંતુ આ વાતને સ્વીકારીએ તો સામે પક્ષે એ વાતને પણ સ્વીકારવી પડે તેમ છે કે કોંગ્રેસ પણ આવા લાભ કે ગેરલાભ લેવાના પ્રયાસમાં વ્યસ્ત રહી છે. અથવા એમ પણ કહી શકાય કે ભાજપ સ્થિતિનો લાભ લેવામાં સફળ ન બને એવા કોંગ્રેસના પ્રયાસ રહ્યા હોવાનું અનુમાન છે. આ પ્રયાસના ભાગ રૂપે જ શશિકલા તેમની ગેરહાજરીમાં તેમના સ્થાને પનિરસેલ્વમને બદલે અન્ય કોઈને ગાદી સોંપીને જાય એ સુનિશ્ચિત કરવા-કરાવવામાં કોંગ્રેસની ભૂમિકા હોઈ શકે, કેમ કે પનિરસેલ્વમનો ઝુકાવ કેન્દ્રની વર્તમાન સરકારની તરફેણ હોવાનું જગજાહેર છે.